Gewoontes, reflekse en intuïsie - www.bybelkennis.co.za
Gewoontes, reflekse en intuïsie
We have turned to a God that we can use rather than a God we must obey; we have turned to a God who must fulfill our needs rather than to a God before we must surrender our rights to ourselves … And so we transform the God of mercy into a God who is at our mercy – David F. Wells
Die mens kan nie sonder sy gewoontes oorleef nie. Ons gewoontes geld vir ons optrede en denke. Ons dink op 'n sekere manier. As ek iemand op die TV sien, plaas ek hom in 'n kategorie wat ek vantevore aan hom toegeken het. Onmiddellik dink ek dat ek weet wat hy gaan sê.
As ek die naam van die skrywer sien, weet ek al of ek van die boek gaan hou of nie. Hierdie gewoontes van denke is baie belangrik. Reeds as kinders begin ons hierdie gewoontes ontwikkel. Dit is baie belangrik dat hierdie gewoontes gebou word op die fondament van Christelike waarhede en kennis.
Daar is ook iets soos intellektuele reflekse. As sekere dinge gebeur, oordeel ons outomaties. As ek die woord vrygewig hoor, oordeel ek onmiddellik positief. Vir Christene is dit belangrik om te verseker dat hierdie reflekse in ooreenstemming met Christelike waarhede is. Die probleem is dat ons voor so baie besluite te staan kom dat ons nie sonder reflekse gaan regkom nie.
Daar is 'n derde eienskap waarna ons moet kyk: Intuïsie. Dit is veral belangrik in onseker situasies. Ons weet dikwels dat die een alternatief reg is en die ander verkeerd. Maar dikwels is dit nie so maklik nie. Dan neem ons besluit en kan nie mooi verduidelik hoekom ons nou juis daardie besluit geneem het nie. Veral as ons besluite oor mense neem, is ons dikwels minder rasioneel – intuïsie speel nou 'n belangrike rol. Steve Jobs van Apple was 'n meester van intuïsie ten opsigte van styl en estetika. Hy het presies geweet hoe 'n iPhone moet voel
Christene staan nie los van gewoontes, reflekse en intuïsie nie. Daarom moet ons sorg dat die fondament suiwer is – die waarhede van die Bybel.